钦定古今图书集成/明伦汇编/闺媛典/第050卷 > 童敦妻李氏
## 钦定古今图书集成/明伦汇编/闺媛典/第050卷 > 童敦妻李氏

按《严州府志》：“李氏，童敦妻，名荣，寿昌人。年二十四，夫
亡。荣为夫营葬所，附己圹于傍。父彦真欲夺其志，私
许同里蒋武逼嫁之。李知势不可遏，嘱舅姑以后事，
且曰：‘妾死于此，父必构讼，归死于家，则无害矣’。泣拜
而别。复至夫茔，哀痛恸哭而归。诡谓其母曰：‘儿失钗，
母可往卜，有一妹，又遣之。遂入室自缢。母归，已死，父’”
大怒，欲燔其尸。适舅姑送衣衾及棺，至就敛，则钗缚
于左股间，遂收葬焉。时送葬者百人，莫不流涕。